**Формат за Тортата на Директора по Математика**

1. **Възрастови групи**

Учениците ще имат право да се състезават в три възрастови групи: 5-7 клас, 8-9 клас и 10-12 клас. Задачите ще бъдат съобразени с материала единствено на най-високия клас във всяка възрастова група, но всеки ученик от по-нисък клас от максималния в групата ще има право да задава въпроси по терминологията. Всеки ученик може да участва в по-горна възрастова група, при условие че е упоменал това в регистрационната форма, но няма право да участва в по-долна.

1. **Формат на състезанието**

Състезанието ще се състои от 5 по-малки състезания, всяко с продължителност по 1 час. Тези състезания съдържат 4 индивидуални и 1 отборно.

* 1. Индивидуални състезания

Индивидуалните състезания ще бъдат в 4те основни области на математиката(алгебра, геометрия, теория на числата и комбинаторика). Те ще съдържат по 3 задачи(подточки) с нарастваща трудност, като точкуването на всяка ще бъде упомената в листа за условия. Изисква се кратко описание(скициране на решението), като се дават и частични точки за напредък. Не се изискват доказателства за лесно доказуеми факти.

* 1. Отборно състезание

Отборното състезание е във формат 4 задачи от 4те различни области в рамките на 1 час. Отново се изисква едниствено кратко описание на решението.

1. **Точкуване и награждаване**
   1. За всяко индивидуално състезание се присъжда максимум от 20 точки.

* 1. Максималният брой точки на отборното състезание е 80. Към индивидуалното класиране на всеки член на отбора се добавя общия изкаран резултат, разделен на броя членове на отбор или 4, ако отборът се състои от по-малко от 4ма човека(тоест ако отборът изкара 60 точки, но се състои от 3ма участници, то всеки от участниците ще получи само 15 точки).
  2. В течение на състезанията всеки състезател ще събира определен брой точки, като при достигане на определени количества точки, участникът ще има право да получи указаната за съответния брой точки награда. За абсолютния победил(или за всеки, изкарал максималния брой от 100 точки) ще има специална награда.

1. **Допълнителна информация**

Поради голямата времева продължителност на състезанието, след първите два тура всеки участник ще има право да получи безплатен обяд по време на едночасова почивка, но само при положение, че е присъствал и на двата сутрешни тура.

Журито ще се старае да бъде максимално бързо с проверката на задачите и ще обявява резултатите по рундове възможно най-бързо, като тези резултати ще бъдат прожектирани на телевизорите по коридорите на СМГ. Всеки, достигнал точковата граница за награда, може да я поиска от член на комисията/своя квестор по време на почивка, когато името с резултата му бъдат оповестени. Всички награди, които не са били получени в деня на състезанието, но за които участникът е получил достатъчния брой точки, ще бъдат раздадени в деня на училището.